b'\n_START_ARTICLE_\nAwaru\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nL\'awaru\xc3\xafta \xc3\xa9s un aliatge natural de ferro i n\xc3\xadquel, amb f\xc3\xb3rmula Ni\xe2\x82\x83Fe. Sol portar impureses barrejades amb tots dos, freq\xc3\xbcentment: cobalt, coure, sofre, f\xc3\xb2sfor o silici. Cristal\xc2\xb7litza en el sistema isom\xc3\xa8tric, rarament formant cristalls. El seu h\xc3\xa0bit m\xc3\xa9s com\xc3\xba \xc3\xa9s el massiu, trobant-se tamb\xc3\xa9 en forma de c\xc3\xb2dols, grans o flocs. Tamb\xc3\xa9 forma intercreixements regulars amb kamacita en meteorits. La seva duresa a l\'escala de Mohs \xc3\xa9s 5._NEWLINE_Segons la classificaci\xc3\xb3 de Nickel-Strunz, l\'awaru\xc3\xafta pertany a "01.AE: Metalls i aliatges de metalls, fam\xc3\xadlia ferro-crom" juntament amb els seg\xc3\xbcents minerals: vanadi, molibd\xc3\xa8, crom, ferro, kamacita, tungst\xc3\xa8, taenita, tetrataenita, antitaenita, cromferur, fercromur, wairau\xc3\xafta, jedwabita i mangan\xc3\xa8s._NEWLINE_Es coneix una varietat anomenada awaru\xc3\xafta ir\xc3\xaddica, una varietat que cont\xc3\xa9 iridi trobada al districte de Malakand, al Pakistan.\n_START_SECTION_\nFormaci\xc3\xb3 i jaciments\n_START_PARAGRAPH_\nSol trobar-se en plaers de rius en forma de palletes, en roques peridotites serpentinitzades, aix\xc3\xad com en meteorits. Sol trobar-se associada a altres minerals com: pentlandita, millerita, magnetita, kamacita, heazlewoodita, or, coure o cromita.'